મારા અનુભવમાં સરગવાની મીઠી અને કડવી એમ બે જાતો થાય છે. મને મળેલા ઈમેલમાં એનો ઉલ્લેખ નથી. વળી કડવી જાતમાં પણ કેટલીક ઓછી કડવી પણ હોય છે, જેને અમારે ત્યાં વા-કડવી કહેતા. આ જાણકારી મોકલનાર ભાઈ મદુસુદનભાઈએ કયા સરગવાના આ ગુણ છે તે માહીતી આપી નથી. થોડી ઓછી કડવી જાતની સરગવાની શીંગોનું શાક મેં ખાધું છે, પણ ૪૧ વર્ષ પહેલાં મને કશી માહીતી ન હતી, એટલી વાતની ખાતરી છે કે સાધારણ કડવી શીંગ ખાઈ શકાય છે. આ એટલા માટે કહું છું કે કડવી બદામ ઝેરી ગણાય છે અને ખાવામાં આવતી નથી, પણ સરગવાની બાબતમાં એવું નથી.